เรื่องมีอยู่ว่าผมโดนแมวที่ตัวเองเลี้ยงกัดคับ แมวยังไม่ฉีดวัคซีน ผมเลยไปโรงบาลเพื่อฉีดวัคชีน แล้วทีนี้ ผมพึ่งฉีดเข็มที่3 เมื่อวันที่22 ก.ย ที่ผ่ามา แล้ววันนี้ผมเข้าไปเล่นกับแมวผมแล้วมันตกใจหันมางับ เป็นแผล ยาว (คือไม่รู้ว่างับหรือข่วนคับตอนนั้นตกใจอยู่)ผมต้องได้เริ่มฉีดใหม่ใหมคับ หรือต้องได้ฉีดอะไรอีกหรือป่าวคับ
สวัสดีค่ะ หากกำลังอยู่ในคอร์สของการฉีดวัควีนป้องกันพิษสุนัขบ้า คือฉีดวัคซีนเข็มที่ 3 ไปแล้วเมื่อวันที่ 22 ก.ย. และกำลังรอนัดฉีดเข็มที่ 4 ต่อไป แล้วได้โดนแมวกัดหรือข่วนอีกในวันที่ 26 ก.ย.นี้ ก็ไม่จำเป็นต้องเริ่มต้นฉีดวัคซีนใหม่ หรือฉีดเพิ่มแต่อย่างใดค่ะ ให้ไปฉีดตามนัดเดิม หรือหากเป็นแมวที่เลี้ยงเอง อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนเข็มที่ 4 ก็ค่ะสำหรับบาดแผลที่โดนงับหรือข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ